Document ID: /roh_data/filtered/Billingualer_Corpus_interleaved-de-rm.jsonl.gz/689

This is a text translated from German to Rumantsch Grischun.
Kantonsbaumeister Erich Bandi geht in Pension

Ende Juni tritt Erich Bandi, dipl. Architekt ETH/BSA/SIA, nach über 26-jähriger Tätigkeit als Vorsteher des Hochbauamtes Graubünden in den wohlverdienten Ruhestand.

Seit seiner Wahl als Kantonsbaumeister im Jahre 1975 war seine Arbeit geprägt durch laufende Veränderungen im Hochbaubereich. Höhere fachspezifische Anforderungen an neue Gebäulichkeiten und im Gebäudeunterhalt, aber auch die stetige Zunahme der Arbeitsplätze in der Verwaltung brachten es mit sich, dass er sein ausgezeichnetes Fachwissen wie auch seine Flexibilität immer wieder zur Geltung bringen konnte. So wurde aus sachlichen wie auch organisatorischen Gründen die früher eigenständige Liegenschaftenverwaltung in das Hochbauamt integriert. Den sich neu stellenden Anforderungen begegnete er gekonnt mit der Einführung der Büroraumplanung, der Informatik und weiteren personellen und organisatorischen Veränderungen

Der Architektur war er mit Herz und Seele verbunden. Seine Philosophie zur Architektur hat er einmal wie folgt ausgedrückt: "Für mich steht in der Architektur der räumliche Eindruck im Zentrum; das Wichtigste ist der Raum - der innere wie der äussere - sind schöne, angenehme Raumfolgen. Details und Materialwahl dagegen sind eher sekundär und orts- und funktionsspezifisch. Unter Qualität ist etwas Positives, Wertvolles, Nützliches und Dauerhaftes zu verstehen." In Beachtung dieser Einstellung aber auch unter Berücksichtigung der wirtschaftlichen Aspekte wurden unter seiner Leitung insbesondere die grossen Neubauprojekte wie die Bündner Frauenschule, die Erweiterung Kantonspolizei/Strassenverkehrsamt, der Naturwissenschaftstrakt Bündner Lehrerseminar, die Werkhöfe Davos-Frauenkirch, Samedan, Vicosoprano, Trin, Ilanz, der Neubau und die Sanierung der Psychiatrischen Kliniken Waldhaus und Beverin, die Sanierung und der Umbau Bündner Kunstmuseum, die Sanierung Frauenspital Fontana, der Strafanstalt Sennhof und Realta, und vieles mehr ausgeführt.

Seine Grundsätze für kantonseigene Bauten wurden, soweit dies im Rahmen der Kompetenzen des Hochbauamtes möglich war, auch bei vom Kanton subventionierten Bauten wie Schulhäuser, Kindergärten, Alters- und Pflegeheime, Spitäler usw. erfolgreich umgesetzt.

Dem Planungswettbewerb schenkte er immer wieder grosse Beachtung. Mit diesem Planungsinstrument konnten nicht nur bestmögliche Resultate erzielt werden, es bot auch jungen Architektinnen und Architekten die Möglichkeit, ihre Fähigkeiten unter Beweis zu stellen. Sein Fachwissen im Wettbewerbswesen war nicht nur in Graubünden, sondern weit über die Kantonsgrenze hinaus gefragt. So wurde er immer wieder für Bauvorhaben, insbesondere der öffentlichen Hand, in Preisgerichte berufen.

Im personellen Bereich sorgte Erich Bandi für einen guten Zusammenhalt, verlangte Professionalität und stand immer vorbehaltlos hinter seinen Mitarbeiterinnen und Mitarbeitern. Dass seine Führungseigenschaften von seinem Personal überaus geschätzt wurden, zeigt sich unter anderem in der sehr kleinen Personalfluktuation in seiner Dienststelle.

Erich Bandi darf sein Hochbauamt im Wissen darum verlassen, dass er im Dienste des Kantons fachlich versierte Leistungen erbracht hat und auch in der Lage ist, seinem Nachfolger ein ausgewiesenes Team übergeben zu können.

Ich danke Erich Bandi auch im Namen der Bündner Regierung herzlich für seinen engagierten Einsatz und die jederzeit vertrauensvolle und konstruktive Zusammenarbeit. Für die Zukunft begleiten ihn die besten Wünsche, und ich hoffe, dass er den dritten Lebensabschnitt zusammen mit seiner Familie sehr lange geniessen darf.

Stefan Engler, Regierungsrat

Gremium: Bau-, Verkehrs- und Forstdepartement

Quelle: dt Bau-, Verkehrs- und Forstdepartement

Data: 27.06.2002

L'architect chantunal Erich Bandi va en pensiun

La fin da zercladur va Erich Bandi, architect dipl. SPF/FAS/SIA suenter in'activitad da passa 26 onns sco schef da l'uffizi da construcziun auta dal Grischun en la pensiun meritada.

Dapi sia elecziun sco architect chantunal l'onn 1975 è stada marcada sia lavur da midadas permanentas en il sectur da la construcziun auta. Pretensiuns pli autas e spezialisadas dals bajetgs novs e dal mantegniment dals edifizis, ma er l'augment creschent cuntinuant da las plazzas da lavur en l'administraziun han gì per consequenza ch'el ha adina puspè pudì sa far valair cun sias excellentas enconuschientschas dal fatg sco er cun sia flexibilitad. Uschia è vegnida integrada l'administraziun da las immobiglias ch'era autonoma ord motivs dal fatg ed organisatoris en l'uffizi da construcziun auta. A las novas pretensiuns è el scuntrà fitg bain cun l'introducziun da la planisaziun dals spazis dals biros, l'informatica ed ulteriuras midadas persunalas ed organisatorias.

El è stà attaschà cun cor ed olma a l'architectura. Sia filosofia tar l'architectura ha el exprimì ina giada sco suonda: "Per mai stat l'impressiun dal spazi en il center da l'architectura; il pli impurtant è il spazi - uschebain l'intern sco l'extern - èn bellas ed empernaivlas successiuns da spazis. Ils detagls e l'elecziun dal material èn perencunter secundars e specifics al lieu ed a la funcziun. Sut qualitad è da chapir insatge positiv, prezius, nizzaivel e duraivel." Observond questa tenuta, dentant er resguardond ils aspects economics èn vegnids exequids sut sia direcziun cunzunt ils suandants projects gronds da construcziun sco la scola da dunnas grischuna, l'engrondiment dal bajetg da la polizia chantunala/uffizi per il traffic sin via, il tract da scienza natirala dal seminari da magisters grischun, ils lavuratoris da Tavau Frauenkirch, Samedan, Vicosoprano, Trin, Glion, la construcziun nova e la sanaziun da las clinicas psichiatricas Waldhaus e Beverin, la sanaziun e la restauraziun dal museum d'art dal Grischun, la sanaziun da l'ospital da dunnas Fontana, la praschun Sennhof e Realta ed anc bler dapli.

Ses princips per ils bajetgs dal chantun èn vegnids realisads, uschenavant che quai è stà pussaivel en il rom da las cumpetenzas da l'uffizi da construcziun auta, er tar ils bajetgs ch'èn vegnids subvenziunads dal chantun sco las chasas da scola, las scolinas, las chasas d'attempads e da tgira, ils spitals e.u.v.

A la concurrenza da planisar ha el adina puspè rendì gronda attenziun. Cun quest instrument da planisaziun n'han betg sulettamain pudì vegnir cuntanschids ils resultats ils megliers pussaivels, el ha er purschì la pussaivladad a giuvnas architectas ed a giuvens architects da cumprovar lur qualificaziuns. Sias enconuschientschas professiunalas en ils fatgs da concurrenza n'èn betg stadas dumandadas sulettamain en il Grischun, mabain er lunsch sur ils cunfins dal chantun ora. Uschia è el adina puspè vegnì clamà en giurias per projects da construcziun, cunzunt dal maun public.

En il sectur dal persunal ha Erich Bandi procurà per in bun spiert da cuminanza, el ha pretendì professiunalitad ed è stà senza resalva davos sias collavuraturas e ses collavuraturs. Che ses dun da manar è vegnì stimà zunt fitg da ses persunal sa mussa tranter auter en la fluctuaziun da persunal fitg pitschna en ses uffizi.

Erich Bandi dastga ir davent da ses uffizi da construcziun auta cun la satisfacziun ch'el ha cuntanschì ordvart bunas prestaziuns en il servetsch dal chantun e ch'el po surdar a ses successur in team cumpetent.

Jau engraziel cordialmain ad Erich Bandi er en num da la regenza grischuna per ses servetsch engaschà e per l'ordvart buna e constructiva collavuraziun plain confidenza. Per l'avegnir l'accumpognan ils megliers giavischs ed jau sper ch'el possia passentar ina bella e lunga terza part da la vita ensemen cun sia famiglia.

Stefan Engler, cusseglier guvernativ

Gremium: departament da construcziun, traffic e selvicultura

Funtauna: rg departament da construcziun, traffic e selvicultura

Data: 27.06.2002